కొలంబోకు నేరుగా విమాన సేవలు
నవతెలంగాణ- వాణిజ్య విభాగం
దక్షిణాదిలోని మూడు ముఖ్యమైన ప్రాంతాలకు కొత్తగా విమానయాన సేవలను ప్రారంభించామని శ్రీలంకన్‌ ఎయిర్‌లైన్స్‌ ప్రకటించింది. దేశంలోని ఇతర ముఖ్యమైన నగరాలకు విస్తరించనున్నట్లు తెలిపింది. ప్రస్తుతం చెన్నరు, తిరుచ్చి, తిరువనంతపురం, ముంబయి, న్యూఢిల్లీ, గయా, మధురై, వారణాసి, కొచ్చి, బెంగళూరు, కోల్‌కత్తా విమానాశ్రయాలతో కనెక్టివిటీ కలిగి ఉన్నామని శ్రీలంకన్‌ ఎయిర్‌లైన్స్‌ చీఫ్‌ కమర్షియల్‌ ఆఫీసర్‌ శివ రామచంద్రన్‌ తెలిపారు. బుధవారం హైదరాబాద్‌ నుంచి కొలంబోకు నేరుగా విమాన సేవలను ప్రారంభించారు. వారంలో నాలుగు రోజులు ఈ సేవలు అందిస్తున్నామని రామచంద్రన్‌ తెలిపారు. అవసరాన్ని బట్టి మరిన్ని సేవలు పెంచుతామన్నారు. జులై 8 నుంచి విశాఖపట్నం, జులై 16 నుంచి కోయంబత్తూరుకు సేవలను విస్తరిస్తున్నట్లు తెలిపారు. తమ గ్లోబల్‌ నెట్‌వర్క్‌లో ప్రస్తుతం Vౖాదరాబాద్‌ కీలకమైందన్నారు. దక్షిణాదికి ఎ320, ఎ 321 నియో ఎయిర్‌క్రాప్టు విమానాలను ఉపయోగిస్తున్నామన్నారు. దక్షిణాదిలోని కొత్తగా ఈ మూడు ప్రాంతాలకు కనెక్టివిటీని పెంచుకోవడం ద్వారా తమ వ్యాపారాభివృద్ధికి దోహదం చేయనుందన్నారు. శ్రీలంకన్‌ ఎయిర్‌లైన్స్‌ ప్రస్తుతం ప్రపంచ వ్యాప్తంగా 47 దేశాల్లోని 105 నగరాలకు విమానయాన సేవలు విస్తరించి ఉంది.
మీ స్నేహితులకు రికమెండ్ చెయ్యండి